cyanic-selkie/wikianc huggingface dataset:
บาร์เนต นิวแมน
การทำงาน
หลังจากสำเร็จการศึกษาวิทยาลัย นิวแมนดูแลธุรกิจการผลิตเสื้อผ้าของพ่อของเขา และล้มเหลวในไม่กี่ปีต่อมา เนื่องจากหุ้นตก ในช่วงไม่กี่ปีถัดจากนั้น นิวแมนได้ทำสิ่งที่แตกต่างไปจากเดิม เขากลายเป็นครูสอนศิลปะ แม้ว่าจะมีความล้มเหลว ในการสอบคัดสรรคุณสมบัติเพื่อเป็นอาจารย์สอนศิลปะหลายครั้ง ในปี 1933 นิวแมนเข้าทำงานในสำนักนายกเทศมนตรี ในช่วงต้นศตวรรษ 1940 เขาใช้เวลาทั้งหมดไปกับการวาดภาพ เขาศึกษาประวัติศาสตร์ ธรรมชาติวิทยาและศิลปะ Pre-Columbian ความสนใจในธรรมชาติวิทยาของเขา ในภายหลังได้สร้างชื่อเสียงโด่งดังให้กับเขาในงาน "Aesthetics is for the artist as ornithology is for the birds." นิวแมนได้เขียนบทความลงบนแคตตาล็อกพิพิธภัณฑ์ วิจารณ์งานศิลปะและการจัดนิทรรศการ และช่วงเวลานี้ ก็เป็นช่วงเวลาเดียวกัน ที่เขาเริ่มเป็นเพื่อนกับ Betty Parsons ซึ่งเป็นเจ้าของแกลลอรี่รวมถึง Mark Rothko, Clyfford และ แจ๊คสัน พอลล็อค (Jackson Pollok) ทั้งหมดเพื่อนสนิทของนิวแมน
ในปี 1944 นิวแมนได้กลับไปปฏิบัติงานศิลปะ จากแรงบันดาลใจส่วนหนึ่งจากศิลปะเซอร์เรียลลิสม์ ปี 1948 เป็นจุดเปลี่ยนสำคัญในอาชีพของนิวแมน เขาเริ่มพัฒนาผลงานชุด "ซิป" ขึ้นมา การวาดแถบสีแนวตั้ง วิ่งตามแนวยาวของผืนผ้าใบ นำไปสู่ภาพวาดที่ชื่อว่า "Onement 1",(1948) เป็นผลงานชิ้นแรกของนิวแมนในชุดผลงานที่ให้ชื่อว่า "ซิป" (zip) "ซิป" กลายเป็นเครื่องหมายประจำตัวในงานของเขา ซิป คือการแสดงโครงสร้างเชิงพื้นที่ในภาพวาดของเขา เป็นผลงานที่เขาต้องการลดความขัดแย้งแบบเดิม ๆ ภาพวาดของเขาสร้างประสบการณ์ใหม่ สีห่อหุ้มทั้งร่างกายและจิตใจของผู้ชม นักวิจารณ์ศิลปะบางคนกล่าวถึงงานของนิวแมนว่า ภาพของเขาเต็มไปด้วยประกายของสิ่งมีชีวิต
ในปี 1966 พิพิธภัณฑ์ Guggenheim ให้นิวแมนจัดแสดงนิทรรศการเดี่ยวครั้งแรกของเขาแสดงเขา ในการจัดแสดงงานครั้งนี้ยังคงนี้ได้รับการวิจารณ์ในแง่ลบจำนวน แต่ก็ได้เปิดโลกการรับรู้ของผู้ชมงานศิลปะได้อย่างกว้างขวาง
ผลงานสำคัญ
"Onement 1" คือผลงานชิ้นแรกในชุด zip ที่นิวแมนนำออกมาจัดแสดงครั้งแรก ที่เบ็ตตี้พาร์สันส์แกลลอรี่ (Betty Parsons Gallery) ในปี 1950 กระแสตอบรับส่วนใหญ่เป็นไปในแง่ลบเพราะภาพวาดของเขาไม่เพียงแต่สวยงามอย่างเดียวเท่านั้น แต่มันกระตุ้นคนดูให้เกิดปฏิกิริยาที่รุนแรง และควบคุมตัวเองไม่ได้ จากแนวคิดของนิวแมนที่ต้องการสื่อให้เห็นโครงสร้างเชิงพื้นที่ในภาพวาดของเขา และการนำแนวคิดเรื่องทฤษฎีพัฒนาการของมนุษย์มาใช้ด้วย เส้นตรงแนวดิ่ง เปรียบเสมือนพัฒนาการแนวดิ่งของมนุษย์ และการใช้เส้นตรงแนวดิ่งขนาดเล็ก บนผืนผ้าใบขนาดใหญ่ที่มีการระบายสีพื้นหลังอย่างเต็มพื้นที่ ในปีต่อมา พาร์สันส์จัดแสดงงานให้เขาอีกหลายครั้ง กระแสตอบรับน้อยลงกว่าครั้งแรก และสิ่งนั้นทำให้นิวแมนถอนตัวออกจากแกลเลอรี่ หลังจากนั้นนิวแมนได้เขียนบทความปรัชญาเกี่ยวกับศิลปะมากกว่าการทำงานศิลปะ
เทคนิคและการทำงาน
การทำงานของเขาเริ่มมีชื่อเสียงในช่วงปลายทศวรรษที่ 1940 และ 1950 นิวแมนมักวาดภาพขนาดใหญ่ มีความเด่นชัดและง่าย แต่มีความเป็นนามธรรม เขาสร้างสรรค์ผลงานหลายชิ้น ลักษณะเด่นในการสร้างงานของเขา คือเขามักจะใช้สีน้ำมันและสีอะคริลิคระบายสีพื้นหลังภาพแบบเต็มพื้นที่ และวาดเส้นตรงแนวดิ่งลงไปหนึ่งเส้น หรือมากกว่านั้น ส่วนใหญ่เส้นตรงแนวดิ่งอยู่ในตำแหน่งกึ่งกลางของภาพ แต่บางครั้งก็ไม่ เป็นการแสดงองค์ประกอบเชิงเส้น เขาให้ชื่อผลงานชุดนี้ว่า "ซิป" (zip) การทำงานของเขาชุดนี้ได้รับการตีความอย่างหลากหลาย สำหรับบางคนนิวแมนเป็นศิลปินที่สร้างงานแบบนามธรรม โดยการใช้เส้นตรงในแนวดิ่ง ช่วยขับเน้นให้เห็นรูปร่างและโครงสร้างของผืนผ้าใบรูปสี่เหลี่ยมผืนผ้า การใช้สีของเขามีทั้งความบริสุทธิ์และความอิ่มตัว
แหล่งข้อมูลอื่น
19051970
เทพธิดาผ่าโลกมิติแห่งเกม
เทพธิดาผ่าโลกมิติแห่งเกม หรือ ไฮเปอร์ไดเมนชันเนปจูเนีย (Hyperdimension Neptunia) คือชุดวิดีโอเกมที่สร้างโดย Idea Factory และ Compile Heart โดยวิดีโอเกมแรกของชุดนี้ได้เปิดตัวครั้งแรกเมื่อ 19 สิงหาคม 2010 โดยมีชื่อว่า Hyperdimension Neptunia ในเครื่องเล่นเกม เพลย์สเตชัน 3
ในปี ค.ศ. 2013 ชุดวิดีโอเกมชุดนี้ได้ถูกดัดแปลงเป็นอนิเมะ โดยมีชื่อว่า เทพธิดาผ่าโลกมิติแห่งเกม: The Animation ซึ่งได้ฉายในช่วงวันที่ 12 กรกฎาคม - 27 สิงหาคม โดยสตูดิโอเดวิดโปรดักชัน
ชี ซ็อก-จิน
ชี ซ็อก-จิน (ฮันกึล:지석진; เกิด 10 กุมภาพันธ์ พ.ศ. 2509) เป็นนักแสดงตลกและนักแสดงทางโทรทัศน์ชาวเกาหลีใต้ สำเร็จการศึกษาปริญญาตรีสาขาการบริหารธุรกิจจากมหาวิทยาลัยอาจู เขาเดบิวต์เป็นนักร้องในปี 2535 โดยออกซิงเกิลแรกคือ '난 알아요' (นันอาราโย)
ชี ซ็อก-จิน มีชื่อเสียงอย่างมากเมื่อเขาเป็น MC หลักในรายการ Star Golden Bell ซึ่งออกอากาศตั้งแต่ปี 2547-2553 ปัจจุบันเขาเป็นสมาชิกหลักในรายการวาไรตีรันนิ่งแมน ร่วมกับ ยู แจ-ซ็อก, คิม จง-กุก, แกรี (คัง ฮี-ก็อน), ฮาฮา (ฮา ดง-ฮุน), ซง จี-ฮโย, และอี กวัง-ซู
อ้างอิง
1966
วรกมล ชาเตอร์
วรกมล ซาเตอร์ (เกิด 6 มีนาคม พ.ศ. 2538) ชื่อเล่น เจฟ หรือที่รู้จักกันในชื่อ เจฟ ซาเตอร์ เป็นนักร้องชาวไทยเชื้อสายอังกฤษและจีน
เบนจามิน โจเซฟ วาร์นี
เบนจามิน โจเซฟ วาร์นี เกิด 23 มิถุนายน พ.ศ. 2534 ชื่อเล่น เบน เป็นนักแสดงและนักร้องชาวไทย เริ่มเข้าวงการจากการเข้าประกวดทรู อะคาเดมี่ แฟนเทเชีย ซีซั่นที่ 7 มีหมายเลขประจำตัวคือ V3
ประวัติ
เบนจามิน โจเซฟ วาร์นี เกิดที่เชลซี กรุงลอนดอน ในสหราชอาณาจักร เป็นลูกครึ่งไทย-อังกฤษ เมื่อเบนอายุสามขวบครอบครัวได้ย้ายมาตั้งภูมิลำเนาที่จังหวัดเชียงใหม่ จบชั้นมัธยมศึกษาจากโรงเรียนนานาชาติเชียงใหม่ และระดับปริญญาตรีจากวิทยาลัยนานาชาติ มหาวิทยาลัยรังสิต สาขาการบริหารธุรกิจ หลักสูตรนานาชาติ
เบนเริ่มเข้าวงการบันเทิงช่วงอายุ 18 ปีโดยการเข้าประกวดทรู อะคาเดมี่ แฟนเทเชีย ซีซั่นที่ 7 มีรหัสประจำตัวในการแข่งขันคือ V3 (ตกรอบในสัปดาห์ที่ 10 โจทย์เพลงลูกทุ่ง) และหลังจากนั้นได้มีแมวมองมาชักชวนให้ไปแคสต์โฆษณา Mountain Dew ถือเป็นงานโฆษณาชิ้นแรกของเบน และมีผลงานโฆษณาอื่นๆตามมาอีกมากมาย
มุขโค้งด้านสกัด
มุขโค้งด้านสกัด หรือ มุขตะวันออก (Apse หรือ Apsis) คือส่วนที่เป็นโค้งครึ่งวงกลมที่มีหลังคาครึ่งวงกลมหรือครึ่งโดมที่ยื่นออกมาจากสิ่งก่อสร้าง
“มุขโค้งด้านสกัด” มาจากภาษาอังกฤษว่า “Apse” ที่มาจากภาษาละติน “absis” ที่แปลว่า “โค้ง” หรือ “เพดานโค้ง” ในสถาปัตยกรรมโรมาเนสก์, สถาปัตยกรรมไบแซนไทน์ และ สถาปัตยกรรมกอธิคของแอบบี, มหาวิหาร และคริสต์ศาสนสถานอื่นๆ คำนี้หมายถึงมุขครึ่งวงกลมหรือหลายเหลี่ยมที่ตั้งอยู่ทางด้านตะวันออกสุดของสิ่งก่อสร้าง ที่ภายในเป็นที่ตั้งของแท่นบูชาเอก และไม่ว่าหลังคาจะเป็นทรงใด: ราบ, ลาด, โดม หรือครึ่งวงกลม
คำจำกัดความ
มุขรองอาจจะตั้งอยู่รอบบริเวณร้องเพลงสวดหรือบริเวณแขนกางเขน ลักษณะนี้มักจะพบในสถาปัตยกรรมไบแซนไทน์ตอนปลายและสถาปัตยกรรมออตโตมันที่วิวัฒนาการต่อมา
ภายในมุขโดยเฉพาะเมื่อเป็นทรงครึ่งโดมจะเน้นการเป็นสถานที่สำหรับการตั้งรูปเคารพ ภายใต้เพดานมักจะตกแต่งด้วยงานโมเสก, จิตรกรรม และประติมากรรม
องค์ประกอบที่ตั้งอยู่ภายในมุขตะวันออก
ภายในบริเวณมุขด้านตะวันออกอาจจะเป็นที่ตั้งของ:
บริเวณสงฆ์
บริเวณสงฆ์ (presbytery หรือ sanctuary) เป็นบริเวณสำหรับนักบวชที่เป็นที่ตั้งของแท่นบูชา ที่มาจากภาษากรีก “presbuteros” ที่แปลว่า “ผู้อาวุโส”
บริเวณร้องเพลงสวด
บริเวณร้องเพลงสวดเป็นบริเวณที่มักจะตั้งอยู่ทางด้านตะวันตกของบริเวณพิธี (chancel) ระหว่างช่องทางเดินกลาง และบริเวณศักดิ์สิทธิ์ (sanctuary) (ที่เป็นที่ตั้งแท่นบูชา)
บริเวณพิธี
คำว่า “chancel” มาจากภาษาฝรั่งเศสที่แผลงมาจากภาษาละติน “cancelli” ที่เป็นบริเวณรอบแท่นบูชาที่ใช้โดยนักบวช
ชาเปลดาวกระจาย
ชาเปลแบบดาวกระจาย เริ่มสร้างกันตั้งแต่คริสต์ศตวรรษที่ 13ในฝรั่งเศส โดยการสร้างเป็นชาเปลที่กระจายออกไปจากมุขด้านตะวันออก โดยเรียกรวมกันในภาษาฝรั่งเศสว่า "Chevet" (แปลว่า "เครื่องประดับหัว") เนื่องจากความซับซ้อนขององค์ประกอบที่เพิ่มเติมไปจากบริเวณมุขตะวันออกอย่างธรรมดา ตัวอย่างสำคัญของคริสต์ศาสนสถานที่มีชาเปลดาวกระจายก็ได้แก่มหาวิหารโนเทรอดามแห่งอาเมียงส์และมหาวิหารโนเทรอดามแห่งแรงส์ ในอังกฤษก็พบที่มหาวิหารนอริชและมหาวิหารแคนเตอร์บรี
ชาเปลบริเวณมุขโค้ง
ชาเปลบริเวณมุขโค้ง (Absidiole, Apse Chapelle) เป็นชาเปลขนาดเล็กที่ยื่นออกไปจากบริเวณมุขด้านตะวันออก หรือจะยื่นออกจากจรมุขก็ได้ โดยปกติมักจะมีมากกว่า 1 แห่งขึ้นอยู่กับขนาดของบริเวณมุขโค้งด้านสกัด จัดเป็นหนึ่งองค์ประกอบของ "Chevet"
จรมุข
จรมุข (ambulatory) หมายถึงช่องทางเดินที่โค้งรอบมุขรอบหลังแท่นบูชาและบริเวณร้องเพลงสวดเพื่อให้ผู้เดินใช้ชาเปลภายในบริเวณนั้นหรือชาเปลดาวกระจายได้ จรมุขอาจจะหมายถึงซุ้มทางเดินภายในระเบียงคดภายในสำนักสงฆ์ หรือทางเดินอื่นรอบๆ คริสต์ศาสนสถานด้วยก็ได้
วรวีร์ มะกูดี
วรวีร์ มะกูดี (ชื่อเล่น: ยี; เกิด 20 พฤศจิกายน พ.ศ. 2494) รองหัวหน้าพรรค รักษาการหัวหน้าพรรคประชาชาติ อดีตนายกสมาคมฟุตบอลแห่งประเทศไทย ในพระบรมราชูปถัมภ์ คนที่ 16 ที่เป็นชาวไทยมุสลิมคนแรก โดยดำรงตำแหน่งต่อเนื่องเป็นวาระที่ 4 และอดีตกรรมการบริหารพรรคเพื่อไทย
ประวัติ
วรวีร์จบการศึกษาชั้นมัธยม จากโรงเรียนอำนวยศิลป์ และเริ่มสนใจการแข่งขันฟุตบอล โดยตั้งแต่เมื่อครั้งยังเป็นนักเรียน ได้รับคัดเลือกเข้าสู่ทีมของโรงเรียน รวมถึงผ่านการคัดเลือก เป็นนักฟุตบอลของสโมสรมุสลิม ตั้งแต่ชุดเยาวชนจนถึงชุดใหญ่ และลงแข่งขันฟุตบอลถ้วยพระราชทานประเภท ง และ ค ตามลำดับ ต่อมาย้ายสังกัดไปยังสโมสรฟุตบอลธนาคารกรุงเทพ และได้เลื่อนชั้นขึ้นไปแข่งในฟุตบอลถ้วยพระราชทานประเภท ข และ ก ตามลำดับ
จากนั้นเดินทางไปศึกษาต่อ ที่มหาวิทยาลัยแห่งชาติคูเวต โดยทุนของรัฐบาลคูเวต และได้รับคัดเลือกเข้าร่วมทีมฟุตบอลของมหาวิทยาลัย จนกระทั่งจบการศึกษาในระดับปริญญาตรี จึงเลิกเล่นฟุตบอล สำหรับชีวิตครอบครัว วรวีร์สมรสกับสุมิตรา (นามสกุลเดิม: มาเรียม) เมื่อวันที่ 16 มกราคม พ.ศ. 2526 มีบุตรชายด้วยกัน 2 คนคือ สุรวุฒิ (ป้อง) และ ศศินทร์ (ปอม)
วงการฟุตบอล
วรวีร์กลับมาเกี่ยวข้องกับฟุตบอลอีกครั้ง เมื่อเข้าไปเป็นผู้จัดการสโมสรฟุตบอลตำรวจดับเพลิง ในระดับถ้วยพระราชทานประเภท ข ประมาณ 2 ปี ก่อนจะทำการก่อตั้ง รวมถึงเป็นผู้จัดการสโมสรฟุตบอลโรงเรียนหนองจอกพิทยานุสรณ์ (เริ่มเมื่อปี พ.ศ. 2532) และสโมสรฟุตบอลโรงเรียนศาสนวิทยา (เริ่มเมื่อปี พ.ศ. 2535) จนกระทั่งเลื่อนชั้นขึ้นไปแข่งในฟุตบอลถ้วยพระราชทานประเภท ก
ในสมัยที่ พลตำรวจโท ชลอ เกิดเทศ เป็นนายกสมาคมฟุตบอลแห่งประเทศไทยฯ มีการติดต่อทาบทามวรวีร์ ให้เข้ามาเป็นรองเลขาธิการสมาคมฯ เป็นตำแหน่งแรก เพื่อช่วยเหลืองานกับวิจิตร เกตุแก้ว เลขาธิการสมาคมฯ ในชุดนั้น หลังจาก พลตำรวจโท ชลอ พ้นจากตำแหน่งนายกสมาคมฯ เมื่อปี พ.ศ. 2538 วิจิตรก็ขึ้นดำรงตำแหน่งแทน พร้อมกันนั้น วรวีร์ก็เลื่อนขึ้นเป็นเลขาธิการสมาคมฯ โดยอยู่ในตำแหน่งดังกล่าว เป็นเวลา 12 ปี ก่อนที่วิจิตรจะลาออกเมื่อปี พ.ศ. 2550 และจากนั้น สภากรรมการสมาคมฟุตบอลฯ ลงมติเลือกวรวีร์ ให้ดำรงตำแหน่งนายกสมาคมฯ เป็นคนที่ 15 และต่อเนื่องเป็นวาระที่ 3 ตั้งแต่ปี พ.ศ. 2550 จนถึง พ.ศ. 2558
สำหรับการดำรงตำแหน่งระดับนานาชาตินั้น ตั้งแต่ปี พ.ศ. 2540 วรวีร์เป็นสมาชิกผู้บริหาร (Executive member) ของสหพันธ์ฟุตบอลระหว่างประเทศ (ฟีฟ่า) จนถึงปี พ.ศ. 2558 จึงเลื่อนขึ้นไปเป็นที่ปรึกษา คณะกรรมการบริหารสหพันธ์ฯ ต่อมาในเดือนพฤษภาคม พ.ศ. 2556 วรวีร์ลงสมัครรับเลือกตั้ง เป็นประธานสมาพันธ์ฟุตบอลเอเชีย (เอเอฟซี) โดยมีการประชุมสมาชิกของสมาพันธ์ เพื่อลงคะแนนเลือกตั้งที่ประเทศมาเลเซีย แต่ผลการเลือกตั้งปรากฏว่า เชค ซัลมาน บิน อิบราฮิม อัล-คอลิฟะห์ จากประเทศบาห์เรนชนะ ซึ่งมีกระแสข่าวว่า เชค อะห์หมัด อัล-ฟาฮัด อัล-อะห์เหม็ด อัล-ซาบะห์ ประธานสภาโอลิมปิกแห่งเอเชีย ให้การสนับสนุน ได้รับคะแนนเสียงสูงสุด จึงเข้าเป็นประธานเอเอฟซีดังกล่าว
ทั้งนี้ ในวาระการดำรงตำแหน่งของวรวีร์ ทีมชาติไทยได้รับการจัดอันดับโลกฟีฟ่ามีอันดับต่ำสุดในประวัติฟุตบอลไทย โดยต่ำสุดที่อันดับ 158 ของโลก (กันยายน 2557)
เมื่อวันที่ 12 ตุลาคม พ.ศ. 2558 ที่ประชุมคณะกรรมการอิสระฝ่ายวินัยและจริยธรรม ของสหพันธ์ฟุตบอลระหว่างประเทศ (ฟีฟ่า) ออกคำสั่งห้ามมิให้วรวีร์เข้าไปมีส่วนเกี่ยวข้องกับกิจกรรมใด ๆ ในวงการฟุตบอลทั้งในและต่างประเทศ เป็นเวลา 90 วัน โดยให้มีผลทันที เพื่อให้มีการตรวจสอบข้อกล่าวหา กรณีต้องสงสัยว่าละเมิดประมวลจริยธรรมของฟีฟ่า มาตรา 83 วรรค 1 โดยวรวีร์กล่าวต่อมาว่า เขารับทราบคำสั่งของฟีฟ่าดังกล่าวแล้ว แต่ยังคงข้องใจอยู่ว่า คณะกรรมการฯ ออกคำสั่งเช่นนี้ได้อย่างไร เพราะทำให้ตนเสื่อมเสียชื่อเสียงเป็นอย่างมาก อย่างไรก็ตาม ต้องทำความเข้าใจก่อนว่า คำสั่งดังกล่าวยังไม่เป็นที่สุด ดังเช่นกรณีของมีแชล ปลาตีนี ประธานสหพันธ์ฟุตบอลยุโรป (ยูฟ่า) ซึ่งฟีฟ่าออกคำสั่งลักษณะเดียวกันมาก่อนหน้า ก็ยังสามารถจัดประชุมคณะกรรมการบริหารของยูฟ่าได้ตามปกติ เขาจึงมอบหมายให้ฝ่ายกฎหมายของสมาคมฯ ทำเรื่องอุทธรณ์อย่างเร่งด่วน ตามสิทธิซึ่งฟีฟ่าเปิดช่องไว้ให้
เนื่องจากวรวีร์เป็นหนึ่งในผู้สมัครลงรับการเลือกตั้ง ในตำแหน่งนายกสมาคมฟุตบอลแห่งประเทศไทยฯ ทางฟีฟ่าจึงส่งคณะทำงานชุดหนึ่ง ให้เดินทางมาเก็บข้อมูล เกี่ยวกับการเลือกตั้งนายก อุปนายก และสภากรรมการสมาคมฯ ชุดใหม่ที่ประเทศไทย เพื่อนำมาประกอบการพิจารณา ให้เกิดความชัดเจนและเป็นธรรมต่อทุกฝ่าย ในวันที่ 13 ตุลาคม จากนั้นก็มีคำแนะนำให้สภากรรมการสมาคมฯ เรียกประชุมวาระพิเศษ เพื่อเสนอให้ที่ประชุมลงมติ เลื่อนการเลือกตั้งดังกล่าวออกไปก่อน เมื่อวันที่ 14 ตุลาคม โดยออกมติให้ยกเลิกกระบวนการเลือกตั้งทั้งหมด และให้รอการพิจารณาออกคำสั่งจากฟีฟ่า จากนั้นจึงเริ่มกระบวนการเลือกตั้งใหม่เป็นลำดับต่อไป พร้อมทั้งลงมติแต่งตั้งให้ภิญโญ นิโรจน์ อุปนายกคนที่หนึ่งของสมาคมฯ ขึ้นรักษาการในตำแหน่งนายกสมาคมฯ โดยให้มีผลย้อนหลัง ตั้งแต่วันที่ฟีฟ่าออกคำสั่งระงับดังกล่าวคือ 12 ตุลาคม
กรณีฟีฟาสั่งให้ยุติการข้องเกี่ยวกับกิจกรรมฟุตบอล
เมื่อวันที่ 12 ตุลาคม พ.ศ. 2558 ที่ประชุมคณะกรรมการอิสระฝ่ายวินัยและจริยธรรม ของสหพันธ์ฟุตบอลนานาชาติ (ฟีฟ่า) ออกคำสั่งให้วรวีร์ยุติการข้องเกี่ยวกับกิจกรรมใด ๆ ในวงการฟุตบอลทั่วโลก เป็นเวลา 90 วัน โดยให้มีผลทันที เพื่อให้มีการตรวจสอบข้อกล่าวหา กรณีละเมิดประมวลจริยธรรมของฟีฟ่า มาตรา 83 วรรค 1 โดยวรวีร์กล่าวต่อมาว่า เขารับทราบคำสั่งของฟีฟ่าดังกล่าวแล้ว แต่ยังคงข้องใจอยู่ว่า คณะกรรมการฯ ออกคำสั่งเช่นนี้ได้อย่างไร เพราะทำให้ตนเสื่อมเสียชื่อเสียงเป็นอย่างมาก อย่างไรก็ตาม ต้องทำความเข้าใจก่อนว่า คำสั่งดังกล่าวยังไม่เป็นที่สุด ดังเช่นกรณีของมีแชล ปลาตีนี ประธานสหพันธ์ฟุตบอลยุโรป (ยูฟ่า) ซึ่งฟีฟ่าออกคำสั่งลักษณะเดียวกันมาก่อนหน้า ก็ยังสามารถจัดประชุมคณะกรรมการบริหารของยูฟ่าได้ตามปกติ เขาจึงมอบหมายให้ฝ่ายกฎหมายของสมาคมฯ ทำเรื่องอุทธรณ์อย่างเร่งด่วน ตามสิทธิซึ่งฟีฟ่าเปิดช่องไว้ให้
ขณะที่ฝ่ายกฎหมาย สมาคมฟุตบอลแห่งประเทศไทย ออกแถลงการณ์ชี้แจง มีใจความสำคัญอธิบายว่า คำสั่งของฟีฟ่าดังกล่าว เป็นลักษณะคล้ายกับการคุ้มครองชั่วคราว เพื่อสอบสวนข้อกล่าวหาที่ยังไม่เป็นรูปธรรม และยังไม่เป็นบทลงโทษที่สิ้นสุด วรวีร์จึงสามารถใช้สิทธิในการอุทธรณ์ เพื่อโต้แย้งหักล้างข้อกล่าวหาดังกล่าวได้อย่างเต็มที่ สำหรับการประชุมใหญ่ของสมาคมฯ เพื่อลงคะแนนเสียงเลือกตั้งนายก อุปนายก และสภากรรมการสมาคมฯ ซึ่งกำหนดล่วงหน้าไว้ให้มีขึ้นในวันที่ 17 ตุลาคม ที่จะถึงนั้น ยังคงจำเป็นต้องดำเนินการต่อไป เนื่องจากมิได้เป็นกิจกรรมที่ฟีฟ่าห้ามไว้ รวมถึงที่ประชุมใหญ่ครั้งก่อนหน้า ลงมติไว้ให้กำหนดวาระการเลือกตั้ง ตามเงื่อนไขที่ระบุในข้อบังคับของสมาคมฯ ทุกประการ
ด้านสกล วรรณพงษ์ ผู้ว่าการการกีฬาแห่งประเทศไทย (กกท.) กับธงชัย พรเศรษฐ์ ประธานคณะกรรมการการเลือกตั้งนายก อุปนายก และสภากรรมการสมาคมฯ ครั้งนี้ ก็ยืนยันเช่นกันว่า ทุกฝ่ายจำเป็นต้องดำเนินการไปตามที่กำหนด โดยที่สกลเห็นว่า วรวีร์ขาดคุณสมบัติเป็นผู้สมัครแล้ว หากวรวีร์ต้องการเป็นผู้สมัคร และดำเนินกิจกรรมฟุตบอลต่อไป ก็ควรจะเร่งยื่นอุทธรณ์ให้เรียบร้อย เพื่อให้มีข้อสรุปก่อนจะเริ่มการเลือกตั้ง ซึ่งตนต้องการให้ปฏิบัติอย่างถูกต้องทุกประการ เพื่อป้องกันมิให้ฟีฟ่าลงโทษประเทศไทย เช่นเดียวกับกรณีของอินโดนีเซียก่อนหน้านี้ ส่วนธงชัยเห็นว่า วรวีร์ยังเป็นเพียงผู้ต้องสงสัย หากข้อกล่าวหาถึงที่สุดว่ามีความผิดจริง แล้วจึงดำเนินการตามข้อบังคับต่อไปภายหลัง
จากนั้นในวันถัดมา (13 ตุลาคม) เจมส์ จอห์นสัน ผู้จัดการอาวุโส ฝ่ายกิจการสมาคมฟุตบอลฯ ของฟีฟ่า, ซาน จีเหวิน ผู้จัดการฝ่ายกฎหมาย สมาพันธ์ฟุตบอลเอเชีย (เอเอฟซี) และคณะทำงานจากฟีฟ่า เดินทางมายังประเทศไทย เพื่อตรวจสอบข้อเท็จจริง เกี่ยวกับการเลือกตั้งนายก อุปนายก และสภากรรมการสมาคมฯ แล้วจึงหาแนวทางวิธีปฏิบัติให้ชัดเจน และเป็นธรรมต่อทุกฝ่ายต่อไป หลังจากนั้นสมาคมฯ ออกแถลงการณ์อีกฉบับหนึ่ง มีใจความสำคัญว่า คณะทำงานดังกล่าว กำหนดแนวปฏิบัติแก่สมาคมฯ โดยให้สภากรรมการสมาคมฯ เรียกประชุมวาระพิเศษ เพื่อเสนอให้ที่ประชุมลงมติ เลื่อนการเลือกตั้งนายก อุปนายก และสภากรรมการชุดใหม่ออกไปก่อน แล้วส่งเรื่องไปยัง คณะกรรมการฉุกเฉินของฟีฟ่า ให้พิจารณาต่อไป เมื่อเห็นชอบก็จะเสนอขึ้นไปยัง คณะกรรมการบริหารฟีฟ่าพิจารณาอีกชั้นหนึ่ง
ทั้งนี้ การประชุมวาระพิเศษของสภากรรมการสมาคมฯ ดังที่กล่าวแล้ว จัดขึ้นเมื่อวันที่ 14 ตุลาคม โดยออกมติให้ยกเลิกกระบวนการเลือกตั้งที่ผ่านมาทั้งหมด และให้รอการพิจารณาออกคำสั่งจากฟีฟ่า จากนั้นจึงเริ่มกระบวนการเลือกตั้งใหม่เป็นลำดับต่อไป พร้อมทั้งลงมติแต่งตั้งให้ภิญโญ นิโรจน์ อุปนายกคนที่หนึ่งของสมาคมฯ ขึ้นรักษาการในตำแหน่งนายกสมาคมฯ โดยให้มีผลย้อนหลัง ตั้งแต่วันที่ฟีฟ่าออกคำสั่งระงับดังกล่าวคือ 12 ตุลาคม ขณะที่สกล วรรณพงษ์ ผู้ว่าการ กกท.ในฐานะนายทะเบียนสมาคมฟุตบอลแห่งประเทศไทยฯ เห็นว่าสามารถเลื่อนการเลือกตั้งออกไปได้ เนื่องจากฟีฟ่าพิจารณาอย่างรอบด้าน ทั้งหารือกับผู้แทนฝ่ายต่างๆ ที่เกี่ยวข้องแล้ว ตนเชื่อว่าจะเกิดผลดีมากกว่า และไม่มีผู้ใดคัดค้าน จึงเห็นควรให้เลื่อนการเลือกตั้งนี้ไปก่อน
ต่อมาในวันที่ 16 ตุลาคม คณะกรรมการฉุกเฉินของฟีฟ่า ลงมติตามธรรมนูญฟีฟ่ามาตรา 7 วรรค 2 ร่วมกับผลการปรึกษากับเอเอฟซี โดยทำการถอดถอนสภากรรมการสมาคมฟุตบอลแห่งประเทศไทยทั้งคณะ เนื่องจากหมดวาระการดำรงตำแหน่ง แต่ไม่สามารถเลือกตั้งสภากรรมการชุดใหม่ ตามกำหนดระยะเวลาที่ระบุในข้อบังคับสมาคมฯ และให้แต่งตั้งคณะบุคคลซึ่งประกอบด้วย พลเรือเอก สุรวุฒิ มหารมณ์ เป็นประธาน, ธนา ไชยประสิทธิ์ เป็นรองประธาน, สัตยา อรุณธารี, มานิต วรรธนะสาร, ชื่นชนก ศิริวัฒน์ เป็นกรรมการ และพินิจ ศศินิน เป็นเลขานุการ ขึ้นเป็นคณะกรรมการกลางทำหน้าที่แทน ซึ่งจะเข้าทำหน้าที่ในการทบทวนหรือแก้ไข ระเบียบการเลือกตั้งสภากรรมการสมาคมฯ รวมถึงดำเนินงานเพื่อให้เกิดการเลือกตั้งสภากรรมการชุดใหม่ ภายในวันที่ 15 กุมภาพันธ์ พ.ศ. 2559 เป็นอย่างช้า ทั้งนี้ คณะกรรมการกลางดังกล่าว ซึ่งมีทั้งผู้แทนของ กกท.และฝ่ายคัดค้านรวมอยู่ด้วย เป็นผลจากที่ผู้แทนของฟีฟ่าและเอเอฟซี หารือกันระหว่างปฏิบัติภารกิจในกรุงเทพฯ ก่อนหน้านี้ไม่นาน
สำหรับการปฏิบัติงาน ของคณะกรรมการกลางซึ่งฟีฟ่าแต่งตั้ง พลเรือเอก สุรวุฒิ ประธาน นัดหารือนอกรอบกับคณะกรรมการ เมื่อวันที่ 20 ตุลาคม แต่มีกรรมการบางรายติดภารกิจ เป็นเหตุให้ไม่ครบองค์ประชุม หลังจากนั้น พลเรือเอก สุรวุฒิ ให้สัมภาษณ์สื่อมวลชนว่า ตนมอบหมายให้กรรมการเข้าอธิบายถึงการทำงาน ต่อสำนักเลขาธิการสมาคมฯ ซึ่งยังคงปฏิบัติหน้าที่รักษาการบริหารสมาคมฯ แม้นายก อุปนายก และสภากรรมการสมาคมฯ ชุดเดิมจะหมดวาระลงแล้วก็ตาม เนื่องจากโครงสร้างของสมาคมฯ อยู่ภายใต้การกำกับดูแลของฟีฟ่าโดยตรง ฝ่ายเลขาธิการจึงเป็นผู้ดำเนินงานบริหารหลักของสมาคมฯ ซึ่งคณะกรรมการกลางชุดนี้ เตรียมประสานขอนำข้อมูลต่างๆ ที่จำเป็นจากสำนักเลขาธิการ เพื่อประกอบการพิจารณาต่อไป แต่คณะกรรมการกลางจะไม่ก้าวก่ายการบริหารสมาคมฯ เนื่องจากฟีฟ่าระบุชัดเจนให้สำนักเลขาธิการทำหน้าที่ฝ่ายบริหาร แต่หากมีส่วนเกี่ยวข้องหรือผลกระทบ ต่อการเลือกตั้งสภากรรมการสมาคมฯ ก็สามารถเข้าดำเนินการได้ โดยกำหนดการทุกอย่างจะขึ้นอยู่กับข้อบังคับ ซึ่งคณะกรรมการกลางชุดนี้จะปรับปรุงแก้ไข ซึ่งอาจไม่กำหนดให้ที่ประชุมใหญ่ต้องลงมติ รับรองข้อบังคับเช่นที่เคยปฏิบัติมาก็ได้ ทั้งนี้คาดว่าจะประชุมนัดแรกได้ในวันที่ 26 ตุลาคม
งานการเมือง
วรวีร์ มะกูดี เคยได้รับเลือกตั้งเป็นสมาชิกสภาเขตปทุมวัน กรุงเทพมหานคร ได้คะแนน 3,358 เสียง เมื่อวันที่ 21 พฤศจิกายน พ.ศ. 2528 ก่อนจะเข้าทำงานการเมืองร่วมกับพรรคประชาธิปัตย์ ตั้งแต่ปี พ.ศ. 2543 และต่อมาย้ายสังกัดพรรคไทยรักไทย ในปี พ.ศ. 2547 และต่อมาสังกัดพรรคเพื่อไทย และได้รับการแต่งตั้งเป็นกรรมการบริหารพรรค เมื่อวันที่ 15 กันยายน พ.ศ. 2553 จากนั้น นายกรัฐมนตรียิ่งลักษณ์ ชินวัตร แต่งตั้งให้เป็นผู้แทนการค้าไทย ระหว่างวันที่ 30 สิงหาคม พ.ศ. 2554 ถึงวันที่ 19 พฤศจิกายน พ.ศ. 2555
ต่อมาได้ย้ายไปสังกัดพรรคประชาชาติ โดยได้รับเลือกเป็นรองหัวหน้าพรรคในการประชุมเมื่อวันที่ 1 กันยายน พ.ศ. 2561 ณ อาคารวิทยอิสลามนานาชาติ มหาวิทยาลัยสงขลานครินทร์ ปัตตานี ต่อมาในปี พ.ศ. 2566 เขาลงสมัคร ส.ส. แบบบัญชีรายชื่อของพรรคในลำดับที่ 6 แต่ไม่ได้รับการเลือกตั้ง ทั้งนี้ เมื่อวันมูหะมัดนอร์ มะทา หัวหน้าพรรคคนแรกลาออกจากตำแหน่งหัวหน้าพรรค เพื่อไปดำรงตำแหน่งประธานสภาผู้แทนราษฎรในชุดที่ 26 ในเดือนกรกฎาคม พ.ศ. 2566 วรวีร์จึงเป็นรักษาการหัวหน้าพรรค
ภาพลักษณ์
สมาคมนักข่าวช่างภาพกีฬาแห่งประเทศไทย เลือกวรวีร์เป็น 1 ใน 10 บุคคลกีฬาที่น่าสนใจประจำปีหลายปีติดต่อกัน พร้อมตั้งฉายา “นักรบสิบทิศ” “9 ที่พลาด” “ฟีฟ่าฝ่ามรสุม” “ยีเอาอยู่” และ “อะไรๆ ก็ยี”
โอโซน
โอโซน (Ozone หรือ O3) เป็นโมเลกุลที่ประกอบจาก ออกซิเจน 3 อะตอม เกิดจากการรวมตัวกันของก๊าซออกซิเจน 1 โมเลกุลกับอะตอมออกซิเจนอิสระ 1 อะตอมที่แตกตัวจากก๊าซออกซิเจนโดยการกระตุ้นของรังสีอัลตร้าไวโอเลตซี (UV-C) ปรากฏอยู่ในชั้นบรรยากาศของโลกโดยที่ชั้นสตราโทสเฟียร์ (Stratosphere) ซึ่งเป็นบรรยากาศที่ระดับความสูงระหว่าง 10 - 50 กิโลเมตรจากผิวดินเป็นชั้นบรรยากาศที่มีโอโซนหนาแน่นที่สุด หรืออาจกล่าวได้ว่าเป็นชั้นที่ผลิตแหล่งก๊าซโอโซน โดยชั้นโอโซนดังกล่าวทำหน้าที่เป็นเกราะคุ้มกัน ปกป้องพืชและสัตว์จากรังสีที่แผ่ออกมาจากดวงอาทิตย์ โดยเฉพาะรังสีอัลตร้าไวโอเลตบี (UV-B) ซึ่งเป็นรังสีที่เป็นอันตรายต่อชีวิตและธรรมชาติหากได้รับในปริมาณที่มากเกินไป
หมีน้ำ
หมีน้ำ (Water bear) หรือชื่อสามัญว่า ทาร์ดิกราดา (Tardigrada) หรือ ทาร์ดิเกรด (Tardigrade) เป็นไฟลัมหนึ่งของสัตว์ไม่มีกระดูกสันหลัง ใช้ชื่อวิทยาศาสตร์ว่า Tardigrada
โอโซน
ก๊าซโอโซนถูกค้นพบครั้งแรกโดยนักเคมีชาวดัตช์ ชื่อ วอน มารุม (Van Marum) จากอุปกรณ์จับปริมาณก๊าซ โดยนายมารุมได้กลิ่นที่เป็นเอกลักษณ์รอบๆ ขั้วผลิตกระแสไฟฟ้าจากอุปกรณ์ชุดทดลองของเขา อย่างไรก็ตาม การค้นพบโอโซนได้ถูกบันทึกเป็นลายลักษณ์อักษรในปี ค.ศ. 1840 คือ คริสเตียน ฟรีดริช เชินไบน์ (Christian Friedrich Schönbein) นักเคมีชาวเยอรมัน โดยเขาตั้งชื่อก๊าซตามภาษากรีกคำว่า ozein ซึ่งแปลว่ากลิ่น หลังจากนั้น เครื่องผลิตโอโซนเครื่องแรกได้ถูกผลิตโดย วอน ซีเมนต์ (Von Siemens) ในกรุงเบอร์ลิน (Berlin)[3 ]
หมีน้ำ
การค้นพบ
หมีน้ำถูกค้นพบครั้งแรกโดย โยฮานน์ ออกุสต์ อิปพาเรียม เกิทเซอ นักวิทยาศาสตรชาวเยอรมัน ในปี ค.ศ. 1773 โดยคำว่า "Tardigrades" มีความหมายว่า "ตัวเดินช้า" (Slow walker)
ลักษณะ
"หมีน้ำ" นั้นมาจากท่าทางการเดินของพวกมัน หมีน้ำมีรูปร่างเหมือนหนอนตัวอ้วน ๆ มีรูปร่างเป็นปล้อง มีขนาดเล็กจนแทบมองด้วยตาเปล่าไม่เห็น เมื่อโตเต็มที่มีขนาดเพียง 1.5 มิลลิเมตร ส่วนตัวที่เล็กที่สุดมีขนาดเพียง 0.1 มิลลิเมตร ส่วนในช่วงตัวอ่อนมีขนาดเพียง 0.05 มิลลิเมตร มีขา 8 ขา มีเล็บที่แหลมคม มีสีสันแตกต่างหลากหลายออกไป ทั้งสีแดง, ขาว, ส้ม, เหลือง, เขียว, ม่วง และดำ เชื่อว่ามีมากกว่า 1,000 สปีชีส์ โดยมากเป็นพวกกินพืช ส่วนน้อยกินแบคทีเรีย และกินสัตว์ และสามารถพบได้ทั่วโลก
โอโซน
มนุษย์ได้นำโอโซนไปใช้ประโยชน์ในหลาย ๆ ด้าน เช่น นำไปใช้เป็นสารตั้งต้นในการผลิตเคมีภัณฑ์ นำไปใช้เป็นสารซักฟอก ใช้ฆ่าแบคทีเรีย เป็นต้น ก๊าซโอโซนจัดเป็นก๊าซพิษ การสูดดมก๊าซโอโซนเป็นอันตรายต่อระบบทางเดินหายใจ ซึ่งแตกต่างจากคำว่าโอโซนที่บางครั้งถูกใช้ในบริบทของการท่องเที่ยวหรือการพักผ่อนหย่อนใจ เช่นในวลีว่า "สูดโอโซน", "รับโอโซน" หรือ "แหล่งโอโซน" เป็นต้น ถือว่าเป็นการใช้โอโซนผิดความหมาย เพราะความจริงแล้วโอโซนมีความเป็นพิษต่อมนุษย์ บริเวณที่มีโอโซนมากในประเทศไทย ได้แก่ นิคมอุตสาหกรรมแก่งคอย นิคมอุตสาหกรรมมาบตาพุด และย่านถนนสีลมในกรุงเทพมหานคร คำว่าโอโซนที่คนจำนวนมากใช้กันผิด ๆ ก็คือ ไปใช้ในเชิงการสื่อความหมายถึงออกซิเจนหรืออากาศบริสุทธิ์ซึ่งดีต่อระบบการหายใจ โดยไม่รู้ความจริงว่าแท้จริงแล้วก๊าซโอโซนมีความเป็นพิษสูงและมีอันตรายต่อสุขภาพ
หมีน้ำ
สภาวะความทนต่อสิ่งแวดล้อม
หมีน้ำได้ชื่อว่าเป็นสัตว์ที่มีความทรหดที่สุดในโลก พบได้ตั้งแต่ที่ยอดเขาหิมาลัยที่ความสูงกว่า 6,000 เมตร จนถึงในทะเลลึกถึง 4,000 เมตร ไม่ว่าจะเป็นที่ขั้วโลก หรือในบริเวณเส้นศูนย์สูตร ชอบอาศัยอยู่ที่ต้นมอส และพวกเห็ดราต่าง ๆ และยังสามารถพบได้ตามทราย, ชายหาด, พื้นดิน, แร่ธาตุ และในตะกอนน้ำ อยู่ได้ในที่ ๆ มีแรงดันสูงถึง 6,000 บรรยากาศ  ซึ่งแรงดันปกติที่มนุษย์อยู่ทุกวันนี้คือแรงดันบรรยากาศ มีค่าเท่ากับ 1 บรรยากาศเท่านั้น ซึ่งแรงดันที่หมีน้ำทนได้นั้นมากกว่าแรงดันของส่วนของทะเลที่ลึกที่สุดถึง 6 เท่าตัว
โอโซน
อ้างอิง
3. 3.0 https://www.lenntech.com/library/ozone/history/ozone-history.htm
หมีน้ำ
สภาวะความทนต่อสิ่งแวดล้อม
ปัจจุบันยังไม่เป็นที่แน่ชัดกว่า หมีน้ำเกิดขึ้นครั้งแรกบนโลกตั้งแต่เมื่อไหร่ แต่ทว่าซากดึกดำบรรพ์ที่เก่าแก่ที่สุดมีอายุในอยู่ช่วงกลางของยุคแคมเบรียน นับว่ามีความเก่าแก่กว่าไดโนเสาร์เสียอีก โดยจากงานวิจัยพบว่า ซากฟอสซิลของหมีนํ้าที่ค้นพบนั้น มีอายุนานถึง500 ล้านปีเลยทีเดียว
เครื่องอิสริยาภรณ์
เครื่องอิสริยาภรณ์ คือ เหรียญ และตรา อันเป็นเครื่องประดับยศ ซึ่งถูกมอบให้โดยรัฐเอกราช พระมหากษัตริย์ ราชวงศ์ หรือองค์การ แก่บุคคล เพื่อยกย่องในคุณประโยชน์และความดีความชอบขอบบุคคลนั้น ซึ่งมักจะมีลักษณะเฉพาะตัวที่โดดเด่น เช่น สายคล้องคอ เหรียญ ตรา และสายสะพายสำหรับสวมใส่
ศัพท์บัญญัติ
ในภาษาลาติน คำว่า Order (ordo) ในบทความนี้ สามารถโยงย้อนไปถึงภาคีอัศวิน (Chivalric orders) รวมไปถึงภาคีทางทหาร (Military orders) ซึ่งสามารถโยงคำศัพท์กลับไปถึงคณะนักบวชคาทอลิก (Catholic religious orders)
ส่วนในภาษาไทย อิสริยาภรณ์ เป็นคำนาม มีความหมายว่าตราเครื่องประดับเกียรติยศ เรียกโดยสามัญว่า เหรียญตรา ซึ่งคำว่าตราก็เป็นส่วนหนึ่งของเครื่องประดับที่เป็นราชอิสริยาภรณ์ตามความหมายของสำนักงานราชบัณฑิตยสภา
ประวัติ
ในขณะที่ภาคีอัศวินเหล่านี้คือ "สมาคม มิตรภาพ และวิทยาลัยอัศวิน" สถาปนาขึ้นโดยสันตะสำนักหรือพระมหากษัตริย์ในยุโรปโดยเลียนแบบภาคีทางทหารของสงครามครูเสด การให้สมาชิกในสังคมดังกล่าวค่อย ๆ พัฒนามาเป็นภาคีเกียรติยศที่สามารถมอบให้ได้ เครื่องอิสริยาภรณ์อันทรงเกียรติสูงสุดบางชิ้นของยุโรปสมัยใหม่ เช่น เครื่องราชอิสริยาภรณ์ขนแกะทองคำ เครื่องราชอิสริยาภรณ์การ์เทอร์ของอังกฤษ เครื่องราชอิสริยาภรณ์ไอยราของเดนมาร์ก และเครื่องราชอิสริยาภรณ์ทริสเติลของสกอตแลนด์ ถูกสร้างขึ้นในยุคแรก ๆ ของสมัยใหม่ โดยพื้นฐานแล้วมีลักษณะเป็นภาคีอิสริยาภรณ์ทางราชสำนัก โดยมีลักษณะความสัมพันธ์ส่วนตัวที่ใกล้ชิดระหว่างสมาชิกและประธานแห่งเครื่องราชอิสริยาภรณ์
เครื่องขัติยอิสริยาภรณ์
ในช่วงฟื้นฟูศิลปวิทยา พระมหากษัตริย์ส่วนใหญ่ในยุโรปได้รับเครื่องอิสริยาภรณ์ของภาคีอัศวิน หรือไม่ก็สร้างเครื่องราชอิสริยาภรณ์ขึ้นมาใหม่และพระราชทานโดยพระมหากษัตริย์หรือราชวงศ์ โดยจะพระราชทานให้แก่ผู้จงรักภักดี โดยส่วนมากมักถูกผูกขาดโดยชนชั้นสูง ประชาชนทั่วจะเข้าถึงได้ยากเนื่องจากข้อจำกัดด้านเชื้อสาย
ในศตวรรษที่ 18 ระเบียบเหล่านี้ค่อย ๆ เปลี่ยนไป เห็นได้จากการที่จักรพรรดินีมาเรีย เทเรซาสถาปนาเครื่องเสนาราชอิสริยาภรณ์มาเรีย เทเรซา โดยจะพระราชทานให้แก่นายทหารโดยไม่คำนึงถึงพื้นเพทางสังคม
บรรณานุกรม
Orden und Ehrenzeichen
สโมสรฟุตบอลบาหลี ยูไนเต็ด
สโมสรฟุตบอลบาหลี ยูไนเต็ด เป็นสโมสรฟุตบอลอาชีพตั้งอยู่ที่อำเภอกียาญาร์ จังหวัดบาหลี ประเทศอินโดนีเซีย ปัจจุบันลงเล่นในลีกาซาตู ซึ่งเดิมคืออินโดนีเซียซูเปอร์ลีก ฉายาของสโมสรคือ Serdadu Tridatu (นักรบตริดาตู) ก่อตั้งในชื่อปูตราซามารินดา เมื่อปี ค.ศ. 1989 ต่อมาเปลี่ยนชื่อเป็นบาหลี ยูไนเต็ด ในปี ค.ศ. 2015 และย้ายสนามเหย้าไปที่สนามกีฬากัปเต็นอี วายัน ดิปตาในปีนั้น
สโมสรนี้มีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ พิพัฒน์ ต้นกันยา (อดีต) และ เอเลียส ดอเลาะ
มูแล็ง (จังหวัดอาลีเย)
มูแล็ง (Moulins) เป็นเมืองหลวงของจังหวัดอาลีเยในแคว้นโอแวร์ญในประเทศฝรั่งเศส เมืองมูแล็งตั้งอยู่ทางตอนกลางของฝรั่งเศสบนฝั่งแม่น้ำอาลีเย
ประวัติ
ก่อนการปฏิวัติฝรั่งเศส มูแล็งเป็นเมืองหลวงของจังหวัดบูร์บอแน (Bourbonnais) และเป็นที่ตั้งของสำนักของดยุคแห่งบูร์บง หลักฐานทางการเขียนที่เก่าที่สุดปรากฏในปี ค.ศ. 990 ในปี ค.ศ. 1232 อาร์ช็องโบที่ 8 ซีร์เดอบูร์บงมอบฐานะให้แก่หมู่บ้าน มูแล็งมารุ่งเรืองขึ้นในปี ค.ศ. 1327 เมื่อพระเจ้าชาลส์ที่ 4 แห่งฝรั่งเศส ทรงยกฐานะของหลุยส์ที่ 1 แห่งแกลร์มงขึ้นเป็นดยุคแห่งบูร์บอง อาจจะเป็นหลุยส์หรือปีเตอร์ที่ 2 ดยุคแห่งบูร์บงและโอแวร์ญย้ายเมืองหลวงจาก Bourbon-l'Archambault มายังมูแล็ง
2 คมล่าถล่มเมือง 2
2 คมล่าถล่มเมือง 2 (Cold War 2; จีนตัวเต็ม: 寒戰II; จีนตัวย่อ: 寒战II; พินอิน: Hán Zhàn Èr) เป็นภาพยนตร์ดราม่าแอ็คชั่น แนวอาชญากรรมสัญชาติฮ่องกง ในปี ค.ศ. 2012 กำกับภาพยนตร์โดย เหลียง หยงหมั่น และ ซันนี่ ลุก และเป็นการกลับมาแสดงภาพยนตร์ของดาราชั้นนำ คือ กัว ฟู่เฉิง, เหลียง เจียฮุย, หยาง ไฉ่หนี, เผิง อวี๋เยี่ยน, หลี่ จื้อถิง, หม่า อี้ลี่ และ อเล็กซ์ สุย และในภาคนี้ยังมีนักแสดงมาสมทบด้วยคือ โจว เหวินฟะ, หมั่น หยงชาน, หยาง โย่วหนิง และ บีบี้ โจว ภาพยนตร์เรื่องนี้ออกฉายในไทยวันที่ 8 ธันวาคม 2016 ในรูปแบบ 2D, 3D และ IMAX 3D ภาพยนตร์เรื่องนี้เป็นภาพยนตร์ภาคต่อของ 2 คมล่าถล่มเมือง
เซนทริโอล
ในชีววิทยาเซลล์ เซนทริโอล (centriole) เป็นออร์แกเนลล์ทรงกระบอกที่มีองค์ประกอบหลักเป็นโปรตีนที่เรียกว่าทูบิวลิน พบในเซลล์ยูแคริโอตส่วนใหญ่ คู่ของเซนทริโอลที่อยู่ติดกันประกอบขึ้นเป็นโครงสร้างที่เรียกว่าเซนโทรโซม และถูกล้อมรอบด้วยมวลสารกระจุกตัวที่มีระเบียบสูง เรียกว่าเพอริเซนทริโอลาร์เมทีเรียล (pericentriolar material) ทั้งเซนทริโอลและเพอริเซนทริโอลาร์เมทีเรียลประกอบกันเป็นเซนโทรโซม (centrosome)
ยูแคริโอตบางชนิดอาจไม่พบเซนทริโอล เช่น พืชตระกูลสน (pinophyta), พืชดอก (angiosperms), และเห็ดราส่วนใหญ่ ในพืชพบเพียงกลุ่มแคโรไฟต์ ไบรโอไฟต์ พืชมีท่อลำเลียงที่ไร้เมล็ด ปรง และแปะก๊วย
โดยปกติเซนทริโอลประกอบขึ้นจากไมโครทิวบูลสั้น ๆ สามท่อติดกัน (triplet) จำนวนเก้าชุด จัดเรียงเป็นทรงกระบอก บางสิ่งมีชีวิตอาจมีการเบี่ยงเบนไปจากนี้ เช่น ปูและเอ็มบริโอของ Drosophila melanogaster ที่มีท่อแบบคู่ (doublet) เก้าชุด และสเปิร์มกับเอ็มบริโอระยะแรก ๆ ของ Caenorhabditis elegans ที่มีท่อเดี่ยว (singlet) จำนวนเก้าท่อ นอกจากนี้ยังพบโปรตีนเช่นเซนทริน ซีเนกซิน และเทกทิน
หน้าที่หลักของเซนทริโอลคือสร้างซิเลียในระยะอินเทอร์เฟส สร้างแอสเทอร์และสปินเดิลระหว่างการแบ่งเซลล์
บทบาทในการแบ่งเซลล์
เซนทริโอลมีส่วนเกี่ยวข้องกับการจัดระเบียบไมโทติกสปินเดิลและขั้นตอนสุดท้ายของการแบ่งเซลล์ ก่อนหน้านี้เคยเชื่อกันว่าเซนทริโอลเป็นสิ่งจำเป็นสำหรับการก่อตัวของไมโทติกสปินเดิลในสัตว์ อย่างไรก็ตาม มีการทดลองในช่วงหลังที่แสดงให้เห็นว่าเซลล์ทีถูกนำเซนทริโอลออกด้วยการฉายแสงเลเซอร์จะยังสามารถดำเนินผ่านระยะ G1 ของอินเทอร์เฟสไปได้ ก่อนที่เซนทริโอลจะถูกสังเคราะห์ขึ้นมาทดแทน นอกเหนือไปจากนี้ ในหนอนตัวอ่อนของแมลงวันกลายพันธุ์ที่ไม่มีเซนทริโอลก็ยังสามารถเจริญเติบโตได้เป็นปกติจนถึงระยะดักแด้ ถึงแม้ว่าตัวเต็มวัยซึ่งขาดแฟลเจลลาและซิเลียจะตายหลังจากฟักออกมาไม่นานก็ตาม เซนทริโอลยังสามารถจำลองตัวเองได้ระหว่างกระบวนการแบ่งเซลล์
การจัดระเบียบภายในเซลล์
เซนทริโอลเป็นส่วนประกอบสำคัญของเซนโทรโซม ซึ่งมีส่วนเกี่ยวข้องกับการจัดระเบียบไมโครทิวบูลในไซโทพลาซึม โดยตำแหน่งของเซนทริโอลจะเป็นตัวกำหนดตำแหน่งของนิวเคลียส และยังมีบทบาทสำคัญในการจัดเรียงพื้นที่ภายในเซลล์
บทบาทในการสืบพันธุ์
เซนทริโอลของสเปิร์มมีหน้าที่สำคัญสองประการ ได้แก่ (1) สร้างแฟลเจลลัม อันทำให้เกิดการเคลื่อนที่ของสเปิร์ม และ (2) ช่วยในการพัฒนาของเอมบริโอหลังจากการปฏิสนธิ โดยสเปิร์มเป็นตัวให้เซนทริโอลที่จะสร้างเซนโทรโซมและระบบไมโครทิวบูลของไซโกต
การสร้างซิเลีย
ในแฟลเจลเลตและซิลิเอต ตำแหน่งของแฟลเจลลาและซิเลียถูกกำหนดโดยเซนทริโอลแม่ ที่ต่อมาจะกลายเป็นเบซัลบอดี การที่เซลล์หนึ่งไม่สามารถใช้เซนทริโอลเพื่อสร้างแฟลเจลลาและซิเลียที่สามารถทำงานได้ มีความเชื่อมโยงกับโรคทางพันธุกรรมและทางพัฒนาการจำนวนหนึ่ง โดยเฉพาะอย่างยิ่ง การที่เซนทริโอลไม่สามารถเคลื่อนย้ายได้อย่างปกติก่อนการประกอบซิเลียมีความเชื่อมโยงกับกลุ่มอาการเมคเคล-กรูเบอร์
การเจริญเติบโตของสัตว์
การเรียงตัวที่เหมาะสมของซิเลียผ่านเซนทริโอลที่วางตัวเข้าหาด้านท้าย (posterior) ของเซลล์โหนด (node cell) ในเอ็มบริโอ เป็นสิ่งจำเป็นอย่างยิ่งสำหรับการสร้างสมมาตรซ้าย-ขวาของการเจริญในสัตว์เลี้ยงลูกด้วยน้ำนม
การจำลองเซนทริโอล
ก่อนการจำลองดีเอ็นเอ เซลล์ยังคงมีเซนทริโอลสองอัน อันที่สร้างก่อนเรียกว่าเซนทริโอลแม่ (mother centriole) และอันที่สร้างขึ้นภายหลังเรียกว่าเซนทริโอลลูก (daughter centriole) ระหว่างกระบวนการแบ่งเซลล์ เซนทริโอลใหม่จะเกิดขึ้นที่ปลายด้านใกล์ของทั้งเซนทริโอลแม่และเซนทริโอลลูก หลังจากผ่านกระบวนการจำลองแล้ว เซนทริโอลที่เกิดขึ้นใหม่สองอัน (ซึ่งขณะนี้เป็นเซนทริโอลลูกของเซนทริโอลสองอันก่อนหน้า) จะยังคงติดกันในลักษณะตั้งฉากจนถึงช่วงไมโทซิส ซึ่งที่ระยะนี้เซนทริโอลลูกและเซนทริโอลแม่จะถูกแยกออกจากกันด้วยเอนไซม์เซพาเรส (separase)
ศัพทมูลวิทยาและการสะกด
คำว่า centriole ประกอบขึ้นจากหน่วยคำ centri- และ -ole ให้ความหมายว่า "ชิ้นส่วนตรงกลางขนาดเล็ก" ซึ่งอธิบายถึงตำแหน่งตามปกติของเซนทริโอลใกล้ใจกลางเซลล์
เซนทริโอลนอกแบบแผน
เซนทริโอลที่พบเป็นปกติประกอบด้วยไมโครทิวบูลสามท่อติดกัน (triplet) จำนวนเก้าชุด เรียงตัวกันแบบมีสมมาตรรัศมี จำนวนของเซนทริโอลอาจแตกต่างกันไป โดยมีได้ทั้งท่อไมโครทูบูลแบบคู่ (doublet) เก้าชุด (ใน Drosophila melanogaster) หรือท่อเดี่ยว (singlet) ใน C. elegans เซนทริโอลนอกแบบแผนเป็นเซนทริโอลที่ไม่มีไมโครทิวบูล เช่นชนิดคล้ายพรอกซิมัลเซนทริโอล (Proximal Centriole-Like) ที่พบในสเปิร์มของ D. melanogaster หรือมีไมโครทิวบูลแต่ไม่มีสมมาตรรัศมี เช่นดิสทัลเซนทริโอลของสเปิร์มมนุษย์
อาข่า
ต้นกำเนิด
นักวิชาการยอมรับว่าชาวอาข่ามาจากประเทศจีน อย่างไรก็ตาม พวกเขาไม่ยอมรับว่า บ้านเกิดดั้งเดิมอยู่ที่ชายแดนทิเบตตามที่ชนอาข่าอ้าง หรือไปทางใต้และตะวันออกของมณฑลยูนนาน ตามที่มีผู้อาศัยในปัจจุบัน บันทึกประวัติศาสตร์กล่าวถึงความสัมพันธ์กับเจ้าชายฉานแห่งเชียงตุงที่บ่งชี้ว่าชนอาข่าอยู่ในพม่าตะวันออกมาตั้งแต่คริสต์ทศวรรษ 1860 พวกเขาเริ่มเข้ามาในไทยในช่วงคริสต์ศตวรรษที่ 20 ซึ่งหลายคนหนีจากสงครามกลางเมืองนานนับทศวรรษในพม่า
ความเชื่อ
ความเชื่อในภาษาอาข่าเรียกว่า "นือจอง" (Faith) "Nui jah" อาข่าเป็นชนเผ่าที่มีความเชื่อในเรื่องจิตวิญญาณ ภูตผี ปีศาจ ไสยศาสตร์ สิ่งเร้นลับ พิธีกรรมคำสอนที่ได้รับการปลูกฝังมาจากบรรพบุรุษ และสืบทอดปฏิบัติตามอย่างเคร่งครัด ผี "แหน่ะ" ตามความเชื่อของอาข่า
"มิดะ"
อาข่าเรียกสาวทียังไม่แต่งงานว่า "หมี่ดะ" หรือที่คนไทยโดยทั่วไปเข้าใจว่า "มิดะ" แท้จริงแล้ว คำ ๆ นี้เป็นคำเรียกสาวโสดเฉย ๆ แต่นักประพันธ์เพลงนำไปแต่งเรื่องราวเป็นเพลง ดังที่พบในเพลง มิดะ ของจรัล มโนเพชร ทำให้คนทั่วไปเข้าใจผิดไปด้วย คำเหล่านี้คือคำที่ชาวอ่าข่าใช้เรียกกับผู้หญิง เมื่อชาวอ่าข่าเจอผู้หญิงสาวก็มักจะเรียกว่า “หมี่ดะ” ตลอด ถึงแม้นว่าจะเรียกแบบนี้ก็ไม่ผิดเพราะมีความหมายถึงหญิงสาวที่ยังไม่ได้แต่งงานเหมือนกัน
ชาวกอท
ตลอดคริสต์ศตวรรษที่ 3 จนถึงคริสต์ศตวรรษที่ 4 ชนกอทซิทเธียก็แยกเป็นสองกลุ่ม: เทอร์วิงกิ (Thervingi) และ กรูทุงกิ (Greuthungi) แบ่งแยกกันโดยแม่น้ำนีสเตอร์ (Dniester River) ในช่วงเวลานี้ชนกอทก็รุกรานจักรวรรดิโรมันเป็นระยะ ๆ ระหว่างสมัยที่เรียกว่าสงครามกอทิก ต่อมาชนกอทก็ยอมรับคริสต์ศาสนา ในปลายคริสต์ศตวรรษที่ 4 ฮั่นก็มารุกรานดินแดนกอททางตะวันออก ชนกอทบางกลุ่มถูกปราบปรามและในที่สุดก็เข้าไปเป็นส่วนหนึ่งของจักรวรรดิฮันนิค (Hunnic Empire) อีกกลุ่มหนึ่งถูกผลักดันเข้าไปเป็นส่วนหนึ่งของจักรวรรดิโรมัน
ในคริสต์ศตวรรษที่ 5 และที่ 6 ชนกอทก็แยกตัวออกเป็นวิซิกอทและออสโตรกอท ทั้งสองกลุ่มก่อตั้งรัฐที่มีอำนาจหลังจากจักรวรรดิโรมันในคาบสมุทรไอบีเรียและอิตาลี
ชนกอทหันมานับถือคริสต์ศาสนาลัทธิแอเรียน โดยวูลฟิลานักสอนศาสนาครึ่งกอทผู้ต่อมาย้ายไปตั้งถิ่นฐานในเมอเซีย (ต่อมาเป็นบริเวณในบัลแกเรีย) กับกลุ่มผู้ติดตาม วูลฟิลาแปลพระคัมภีร์ไบเบิลเป็นภาษากอทิค
แม้ว่ากอทจะมีอำนาจในคาบสมุทรไอบีเรียและอิตาลีแต่ก็มาพ่ายแพ้ต่อจักรพรรดิจัสติเนียนที่ 1 ผู้พยายามฟื้นฟูจักรวรรดิโรมันขึ้นอีกครั้งหนึ่ง ต่อมากอทก็ถูกรุกรานโดยชนแวนดัล (Vandals) และต่อมาชนลอมบาร์ด
การที่มีการติดต่อกับประชาชนโรมันของอดีตจักรวรรดิโรมันอยู่เป็นเวลานานทำให้ในที่สุดกอทก็เปลี่ยนไปยอมรับนิกายโรมันคาทอลิก ความเสื่อมโทรมของกลุ่มชนกอทมาเร่งให้เร็วขึ้นเมื่อได้รับความพ่ายแพ้ต่อมัวร์เมื่อต้นคริสต์ศตวรรษที่ 8 ภาษาและวัฒนธรรมของกอทก็เริ่มสูญหายไป นอกจากบางส่วนที่ไปปรากฏในวัฒนธรรมอื่น ในคริสต์ศตวรรษที่ 16 กลุ่มออสโตรกอทที่หลงเหลืออยู่ก็ไปปรากฏตัวที่ไครเมีย แต่การบ่งถึงเชื้อชาติก็ไม่เป็นที่แน่นอน
รายชื่อฮอลโลว์ในเทพมรณะ
= ฮอลโลว์ =
ฮอลโลว์ (,Hollow; ความว่างเปล่า)
1. กิลเลียน (, Gillian, ออกเสียงจริง ๆ ว่า "กิลลิอัน") เมนอสที่พวกอิจิโกะเรียกกันว่า "เมนอสกรังเด้" นั้นแท้จริงแล้วคือพวก "กิลเลียน" เป็นเมนอสชั้นต่ำที่สุด ร่างใหญ่ เคลื่อนไหวช้า มีปัญญาราวกับสัตว์ป่าเท่านั้น
2. แอดจูคาส (, Adjuchas, ออกเสียงจริง ๆ ว่า "อัดจูกัส")เมนอสที่มีขนาดเล็กกว่ากิลเลียน มักเป็นผู้นำฝูงของกิลเลียน และมีขนาดเล็กกว่า ฉลาดกว่า
3. วาสโทรเด้ (, Vasto Lorde, ออกเสียงจริง ๆ ว่า "วาสโต้ ลอร์เด้") เมนอสชั้นสูงสุด มีขนาดเท่ากับมนุษย์ มีจำนวนน้อย รวมทั้งหมดในฮูเอโก้ มุนเด้ มีอยู่ไม่กี่ตนเท่านั้น ว่ากันว่า ความสามารถของวาสโทรเด้นั้นมีมากกว่าหัวหน้าหน่วยของหน่วยของยมทูตเสียอีก และฮิตสึกายะ โทชิโร่เคยพูดไว้ว่าถ้ามีวาสโทรเด้ อยู่กับไอเซ็นตั้งแต่10ตนขึ้นไปโซลโซไซตี้อวสานแน่
= ตัวละครฮอลโลว์ =
= ฮูเอโกมุนโด้ =
ภูมิทัศน์ของ ฮูเอโกมุนโด้ เป็นทะเลทรายสีขาวที่ดูเหมือนไม่มีที่สิ้นสุดด้วยความหลากหลายของเนินทรายที่เกลื่อนไปด้วยก้อนหิน ใน ฮูเอโกมุนโด้ เต็มไปด้วยอณูวิญญาณความเข้มข้นสูงของจึงช่วยให้ ฮอลโลว์ ขนาดเล็กได้รับสารอาหาร
สถานที่สำคัญ ใน ฮูเอโกมุนโด้ มีดังนี้
อารันคาร์
อารันคาร์ (, Arrancar, ออกเสียงจริง ๆ ว่า "อาร์รันการ์") : ภาษาสเปนแปลว่า ฉีกออก คันจิแปลว่า หน้ากากที่ถูกฉีกออก
สิ่งที่แตกต่างกันของอารันคาร์ มีดังนี้
1.รูกลวง อารันคาร์แต่ละคนจะมีรูกลวง เหมือนตอนยังเป็นฮอลโลว์ อยู่ทุกคนแต่ตำแหน่งของรูกลวงต่างกัน เช่น อุคิโอล่าอยู่ตรงอก แต่นอยโทร่าอยู่ตรงตา
2.รูปร่าง อารันคาร์บางคนมีชิ้นส่วนของตอนเป็นฮอลโลว์แตกต่างกัน บางคนมีเหลือน้อยมาก
3.เอสติกม่า ลวดลายบนใบหน้าของอารันคาร์ เป็นไปได้ว่าเป็นส่วนที่เหลือของหน้ากากและเป็นเอกลักษณ์ของแต่ละตน บางตนลวดลายอาจจะปรากฏเฉพาะตอนรีเซอร์เรคชั่น
พลัง และ ความสามารถ
อารันคาร์จะมีพลังเฉพาะตัวอยู่แล้ว ตามพลังของแต่ละคนจะใช้ซีโร่ได้ทุกคน
1.บาร่า (, Bala, ออกเสียงจริง ๆ ว่า "บาล่า") : ภาษาสเปนแปลว่า กระสุน คันจิแปลว่า กระสุนฮอลโลว์
2.ซีโร่ (, Cero, ออกเสียงจริง ๆ ว่า "เซโร่"): ภาษาสเปนแปลว่า ศูนย์ คันจิแปลว่า ลำแสงฮอลโลว์
4.ฮิเอโร่ (, Hierro, ออกเสียงจริง ๆ ว่า "ฮิเอร์โร่") ภาษาสเปนแปลว่า เหล็ก คันจิแปลว่า ผิวเหล็กกล้า
5.การคืนสภาพขั้นสูงสุด (超速再生, Chousoku Saisei)
6.เพสควิส(, Pesquisa, ออกเสียงจริง ๆ ว่า "เปสกิซ่า") ภาษาสเปนแปลว่า การสืบสวน คันจิแปลว่า วงจรสืบหา
7.รีเซอร์เรคชั่น (, Resurrección, ออกเสียงจริง ๆ ว่า "เรซูร์เรกซีโอน") ภาษาสเปนแปลว่า การฟื้นคืน คันจิแปลว่า ดาบหวนคืน
8.โซนีดโด้ (, Sonīdo) การเคลื่อนที่ที่เพิ่มความเร็วของอารันคาร์ เที่ยบเท่า ก้าวพริบตา ของยมทูต
9.คาจา เนกาเชี่ยน (, Caja Negación, ออกเสียงจริง ๆ ว่า "กาฮ่า เนกาซิโอน") เป็นการสร้างกล่องดำเล็ก แล้วใส่เข้าไปในรูกลวงของอารันคาร์ใต้บังคับบัญชา ทำให้อารันคาร์ที่ โดนจะเข้าไปอยู่ในอีกมิตินึงซึ่งไม่มีทางออกและจะอยู่ในมิตินั้นไปตลอดกาล พลังนี้สามารถใช้กับเอสปาด้าได้แต่จะขังไว้ในมิตินั้นได้ไม่นานก็หลุดมาแล้ว เดิมทีเอสปาด้าเอาไว้ใช้ลงโทษลูกน้อง
เอสปาด้า
เอสปาด้า (, Esupāda, Espada (ตัวอักษรสเปนแปลว่า ดาบ ตัวอักษรญี่ปุ่นแปลว่า ดาบทั้งสิบ )
2.โคมิโร่ (ดาบแสง)(コルミージョ, Colmillo) สร้างดาบแสงออกมา สามารถใช้ 2 ดาบได้
3.ฝูงหมาป่า(Wolves) สร้างหมาป่าแสงจำนวนมาก ที่เมื่อพวกมันกัดสิ่งใดก็ตาม มันจะระเบิดอย่างรุนแรง
2.ลา โกต้า(พิรุณสังหาร) (, Garra de la Pantera ): ยิงกระสุนน้ำที่มีความรุนแรงใส่ศัตรู
3.อิร์ เวียนโด้ (กระแสสมุทรแผดเผา) (,Hirviendo ) : เป็นการทำให้ สิ่งที่ประกอบด้วย น้ำ เช่น น้ำแข็ง เดือด จนกลายเป็นสถานะของเหลว แล้วมาล้อมรอบตัวเธอไว้
4.คาส เคด้า (สะบั่นวารีกัมปนาท)(,Cascada ; ภาษาสเปนแปลว่า "น้ำตก" ภาษาญี่ปุ่นแปลว่า "ตัดน้ำตก") :เป็นการรวบรวมน้ำปริมาณมหาศาลแล้วโจมตีใส่ศัตรูด้วยความรุนแรง
ความสามารถทำให้กริมจอว์ไวขึ้นกว่าเดิมและมีความสามารถปลดกระสุนออกมาได้ถึง10ลูกเลยทีเดียวแล้วยังมีท่า(กรงเล็บราชันหมาป่า)
2.กลารา เด ลา พาเทร่า (กระสุนกรงเล็บหมาป่า) (, Garra de la Pantera) ยิงกระสุนระเบิดที่มีความรุนแรง ด้วยความเร็วสูงจากข้อศอก ได้ถึง 10 นัดต่อครั้ง โดยมีระยะถึง 30 เมตร
3.เดธกาลอน (กรงเล็บราชันหมาป่า) (, Desgarrón ) สร้างกรงเล็บยาวใบมีดเรืองแสงขนาดใหญ่ มีพลังมหาศาล ที่สามารถขว้างใส่ศัตรู ได้
2.จัลล่า เทนแท็คคูลโล (, Jaula Tentáculo ) การใช้หนวดทั้งแปดนั้นโจมตีพร้อมกัน
3.ลาห์ เฮลไลท์ (, La Hélice) การใช้แขนทั้ง 8 หมุนรอบตัว
4.ฮิเอโร่ เวอร์เจ้น (, Hierro Virgen ) ทำให้ปลายหนวดสร้างหนามเป็นจำนวนมากออกมา
2.คาร์บอน-คัดลอก (Carbon-Copy)เขาสามารถปล่อยของเหลวสีดำจำนวนมากจากด้านหลังของเขา เมื่อของเหลวนั้นสัมผัสกับใครก็ตาม คนนั้นจะมีร่างโคลนออกมาอีกร่าง ถ้าโดนของเหลวนั้นเยอะก็มีร่างโคลนออกมามาก แต่ร่างโคลนนั้นจะมีลักษณะต่างกับร่างจริงอยู่ด้วย
3.ครรภ์เทียม (, Gabriel) ทำให้ให้ศัตรูตั้งครรภ์ ได้โดยจะแย่งทุกอย่างจากร่างแม่ และเติบโตอย่างรวดเร็ว คุโรซึจิ เนมุที่ถูกซาเอลใช้ความสามารถนี้ จะเหี่ยวแห้งเหมือนดักแด้ที่ปราศจากตัวผีเสื้อ
4.การครอบครอง (Possession) เมื่อเขาถูกสิ่งมีชีวิตกินเข้าไป สิ่งมีชีวิตนั้นจะโดนเขาควบคุมหมด
พรีวารอน เอสปาด้า
2.เอล อูโน่ พิโคเทีย (,El Uno Picotear) การใช้ ไซโคเนส พุ่งโจมตีขึ้นฟ้าอย่างรุนแรง
3. อาเว่ เมลิวซอส(, Ave Mellizos) สร้างพายุทอร์นาโด ไซโคเนส ขนาดใหญ่จำนวนมากและมีพลังมหาศาล
2. เอล่า คลอตาโดล่า ดิสเพอร์ชั่น (“”,Ala Cortadola Dispersion) การใช้มีดขนาดใหญ่ที่ปีกพุ่งไปโจมตีอีกฝ่าย
3.เอล่า คลอตาโดล่า แกรนดิเอเตอร์(“”,Ala Cortadola Gradiator ) การปลดปีกและมีดออกขากลำตัว แล้วใช้หางที่สามารถรวบรวมแรงดันวิญาณที่แขนมาเก็บไว้ที่ปลายหางแทน
4.เอล่า คลอตาโดล่า เฮดชาเดอร์ ("",Ala Cortadola Hachador) ใช้แรงดันวิญาณ ที่รวบรวมไว้ทำให้กลายเป็นดาบขนาดใหญ่
2.เรเกอร์ เดล ดรากอร์ (, Rugir del Dragón) เป็นการรวบรวมพลังที่มือ แล้วปล่อยพลังนั้นที่เป็นลักษณะเหมือนหัวมังกรไปใส่ศัตรู
อาร์รันคาร์ชั้นนูเมรอส
ตัวละครต่อไปนี้ปรากฏตัวเฉพาะฉบับอนิเมะเท่านั้น
= อ้างอิง =
แซรอสดวงอาทิตย์ที่ 143
แซรอสชุดที่ 143 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ซึ่งชุดแซรอสที่ 143 ประกอบไปด้วยสุริยุปราคาบางส่วน 10 ครั้ง สุริยุปราคาเต็มดวง 12 ครั้ง สุริยุปราคาผสม 4 ครั้ง สุริยุปราคาวงแหวน 26 ครั้ง และสุริยุปราคาบางส่วน 20 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 1617 – ค.ศ. 2897 กินเวลาทั้งสิ้น 1280.14 ปี
ตำบลเพ็กใหญ่
เพ็กใหญ่ เป็นตำบลหนึ่งในอำเภอพล จังหวัดขอนแก่น มีพื้นที่ประมาณ 40 ตารางกิโลเมตร ประกอบด้วย 11 หมู่บ้าน ระยะห่างจากกรุงเทพมหานครประมาณ 403 กิโลเมตร และระยะห่างจากตัวจังหวัดประมาณ 78 กิโลเมตร ระยะห่างจากตัวอำเภอพลประมาณ 3 กิโลเมตร นายกองค์การบริหารส่วนตำบลเพ็กใหญ่คนปัจจุบัน คือ ร้อยตรีประเสริฐ สีสุวอ
ประวัติ
ตำบลเพ็กใหญ่เริ่มตั้งเมื่อปี พ.ศ. 2490 จากอพยพถิ่นฐานจากจังหวัดร้อยเอ็ด ต้นตระกูลที่มาตั้งรกรากถิ่นฐานของตำบล คือ ตระกูลพลโคตร จากนั้นก็มีการพลเมืองมากขึ้น จนกระทั่งมีการจัดตั้งสภาตำบลเพ็กใหญ่เมื่อวันที่ 5 กรกฎาคม พ.ศ. 2516
จนกระทั่งเมื่อวันที่ 12 กุมภาพันธ์ พ.ศ. 2501 กระทรวงมหาดไทยได้เปลี่ยนแปลงฐานะสภาตำบลเพ็กใหญ่เป็นองค์การบริหารส่วนตำบลเพ็กใหญ่ ซึ่งนับว่าเป็นองค์การบริหารส่วนตำบลชุดแรกของประเทศไทย มาจนถึงปัจจุบัน
ที่ตั้งและอาณาเขต
ตำบลเพ็กใหญ่ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลเพ็กใหญ่แบ่งเขตการปกครองออกเป็น 11 หมู่บ้าน ดังนี้
ขุมนรกอันบ้าคลั่ง
ขุมนรกอันบ้าคลั่ง (Deep Insanity) เป็นโปรเจกต์สื่อผสมญี่ปุ่น สร้างโดยบริษัทสแควร์เอนิกซ์ ประกอบด้วยมังงะชื่อเรื่องว่า Deep Insanity: Nirvana ที่เริ่มตีพิมพ์ในนิตยสารบิ๊กกังกังรายเดือนในเดือนมกราคม พ.ศ. 2563, เกมมือถือและเกมคอมพิวเตอร์ส่วนบุคคลชื่อเกมว่า Deep Insanity: Asylum ซึ่งวางจำหน่ายในวันที่ 14 ตุลาคม พ.ศ. 2564 และซีรีส์อนิเมะโทรทัศน์สร้างโดยสตูดิโอซิลเวอร์ลิงก์ชื่อเรื่องว่า ขุมนรกอันบ้าคลั่ง-เด็กที่หลงทาง (Deep Insanity: The Lost Child) ออกอากาศตั้งแต่เดือนตุลาคมถึงธันวาคม พ.ศ. 2564
เอชดี 147018 ซี
เอชดี 147018 ซี เป็นดาวเคราะห์นอกระบบ และดาวเคราะห์ก๊าซยักษ์ ซึ่งโคจรรอบแถบลำดับหลักประเภท G ดาวฤกษ์เอชดี 147018 ตั้งอยู่ที่ประมาณ 140 ปีแสง ห่างออกไปจากกลุ่มดาวสามเหลี่ยมใต้ มันมีมวลอย่างน้อยหกและครึ่งเวลามากกว่าดาวพฤหัสบดีและวงโคจรสองเกือบสองเท่าระยะทางโลกและดวงอาทิตย์ ดาวเคราะห์ดวงนี้อยู่แปดเท่าห่างไกลออกไปเกิน เอชดี 147018 บี ดาวเคราะห์ดวงนี้ถูกค้นพบเมื่อ 11 สิงหาคม ค.ศ. 2009 โดยวิธีรัศมีความเร็ว
วิญญาณ
วิญญาณ (soul; जीव) ในทางปรัชญาหมายถึงสิ่งซึ่งเชื่อกันว่าเป็นสารัตถะของชีวิตมนุษย์ อาจรวมถึงสิ่งมีชีวิตประเภทอื่น ๆ ด้วย วิญญาณเป็นสิ่งที่ไม่เน่าเปื่อย เป็นอมตะ ศาสนาอับราฮัมเชื่อว่าเฉพาะมนุษย์เท่านั้นที่มีวิญญาณ มนุษย์จึงเป็นสิ่งมีชีวิตประเภทเดียวที่ไม่ตาย (ในส่วนวิญญาณ) และอาจไปรวมกับพระเป็นเจ้าได้ ขณะที่ศาสนาอื่น ๆ บางศาสนา เช่น ศาสนาเชนเชื่อว่าไม่เฉพาะมนุษย์แต่สิ่งมีชีวิตทุกชีวิตมีวิญญาณ ส่วนลัทธิวิญญาณนิยมเชื่อว่าทั้งสิ่งมีชีวิตและไม่มีชีวิต (เช่น แม่น้ำ ภูเขา) ล้วนมีวิญญาณทั้งสิ้น บางลัทธิเชื่อว่าโลกก็มีวิญญาณเรียกว่าวิญญาณโลก หรืออาตมันในศาสนาฮินดู
ศาสนาพุทธ พระพุทธเจ้าสอนว่า จิต มโน วิญญาณ คือสิ่งเดียวกัน มีสภาวะเกิดดับ
วิญญาณในศาสนาต่าง ๆ
ศาสนาที่มีความเชื่อเรื่องวิญญาณอมตะ เรียกวิญญาณในชื่อต่าง ๆ ดังนี้
ตะขบไทย
ตะขบไทย เป็นพืชในวงศ์ Flacourtiaceae เป็นไม้ยืนต้นขนาดเล็ก ลำต้นอ่อนมีหนามแข็ง ผิวใบด้านบนสีเขียวเข้มเป็นมัน ใบอ่อนสีแดงแกมน้ำตาล ใบห้อยลง ขอบใบมีรอยหยักหยาบๆ ดอกช่อ ออกตามซอกใบ ดอกสีเหลืองแกมเขียว ผลสดมีเนื้อนุ่ม สีเขียวอ่อน สีชมพู หรือสีเขียวอมม่วง เนื้อสีขาว ฉ่ำน้ำ มีรสเปรี้ยว เมล็ดแบน กระจายพันธุ์ทางตอนล่างของเอเชียตะวันออกเฉียงใต้ เป็นไม้หายากในหมู่เกาะโมลุกกะและเกาะนิวกินี มีปลูกในไทย อินโดจีน และอินเดีย ผลสุกรับประทานเป็นผลไม้สด ใช้ทำโรยัก ดอง หรือทำแยม ใบอ่อนรับประทานเป็นผักสด ผลดิบใช้แก้ท้องเสีย น้ำคั้นจากใบใช้รักษาอาการอักเสบของเปลือกตา เนื้อไม้แข็งใช้ทำเฟอร์นิเจอร์และของใช้ในบ้าน
ลอริซิเฟอรา
ลอริซิเฟอรา เป็นไฟลัมหนึ่งของสัตว์ไม่มีกระดูกสันหลัง
พ.ศ. 2533
พุทธศักราช 2533 ตรงกับปีคริสต์ศักราช 1990 เป็นปีปกติสุรทินที่วันแรกเป็นวันจันทร์ตามปฏิทินเกรกอเรียน และเป็น
ทำไงดีเกมนี้นางร้ายน่ารัก
ทำไงดีเกมนี้นางร้ายน่ารัก เป็นซีรีส์ไลต์โนเวลญี่ปุ่น เขียนโดยอิโนริและวาดภาพประกอบโดยฮานากาตะ เผยแพร่ทางออนไลน์ระหว่างเดือนมกราคม พ.ศ. 2561 ถึงเดือนกุมภาพันธ์ พ.ศ. 2564 บนเว็บไซต์โชเซ็ตสึกะ นิ นาโร ต่อมาไลต์โนเวลถูก Aichu Publishing ซื้อไปพิมพ์ ซึ่งตีพิมพ์ไลต์โนเวลเล่มแรกแบบดิจิทัลในเดือนกุมภาพันธ์ พ.ศ. 2562 ภายใต้สำนักพิมพ์ GL Bunko
ไลต์โนเวลได้รับการดัดแปลงเป็นมังงะซึ่งวาดภาพประกอบโดยอาโนชิโมะ ได้รับการตีพิมพ์ในนิตยสาร คอมมิคยูริฮิเมะ นิตยสารการ์ตูนยูริของ Ichijinsha ตั้งแต่วันที่ 18 มิถุนายน พ.ศ. 2563 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 ไลต์โนเวลและมังงะได้รับลิขสิทธิ์ในอเมริกาเหนือโดย Seven Seas Entertainment ไลต์โนเวลได้รับการดัดแปลงเป็นซีรีส์อนิเมะโทรทัศน์โดย Platinum Vision โดยมีกำหนดออกอากาศในเดือนตุลาคม พ.ศ. 2566
ไคโนรินชา
ไคโนรินชา เป็นไฟลัมหนึ่งของสัตว์ไม่มีกระดูกสันหลัง
เจ้าพระตา
เจ้าพระตา หรือ พระวรราชปิตา (พ.ศ. ไม่ระบุ-2314) เป็นเจ้าผู้ครองนครเขื่อนขันธ์กาบแก้วบัวบาน (หนองบัวลำภู) พระองค์ที่ 2 (พ.ศ. 2283-พ.ศ. 2314) เป็นพระราชโอรสในเจ้าอุปราชนอง (เจ้านอง) ปฐมผู้ปกครองเมืองนครเขื่อนขันธ์กาบแก้วบัวบาน อันสืบมาแต่สายราชวงศ์แสนทิพย์นาบัว สืบมาแต่วงศ์สามัญชนเชื้อสายไทพวน เป็นพระบิดาพระวิไชยราชสุริยวงษขัติยราช พระประเทศราชผู้ครองนครจำปาศักดิ์ องค์ที่ 3 และเป็นพระราชบิดาพระประทุมวรราชสุริยวงศ์ พระประเทศราชผู้ครองเมืองอุบลราชธานีศรีวนาไลยประเทศราช องค์ที่ 1
ประวัติ
พระตา ทรงเป็นพระโอรสของเจ้าอุปราชนองปฐมเจ้าครองนครเขื่อนขันธ์กาบแก้วบัวบาน และมีพระมารดาเป็นชาวลาวเวียงจันทน์ พระตามีศักดิ์เป็นพระราชนัดดาของพระเจ้าไชยเชษฐาธิราชที่ 2 พระมหากษัตริย์แห่งอาณาจักรล้านช้างเวียงจันทน์ พระองค์ที่ 1 สมภพที่นครเวียงจันทน์ มีพระอนุชา 1 พระองค์ คือ เจ้าพระวอ  แต่ประชาชนทั้งหลายมักเรียกพระนามทั้งสองพระองค์รวมกันจนติดปากว่า "พระตาพระวอ" มาจวบจนปัจจุบัน เมื่อพระตาทรงเจริญชนม์ เจ้าอุปราชนองทรงโปรดให้เข้ารับราชการสนองพระคุณพระเจ้าไชยองค์เว้ผู้เป็นพระมาตุลา(น้าชาย) ที่พระราชสำนักนครเวียงจันทน์
ต่อมาเจ้าพระตาทรงอภิเษกสมรสกับเจ้านางบุศดี หรือ พระนางบุศดีเทวี มีพระโอรส และพระธิดา ทั้งหมด 9 องค์ ดังปรากฏรายพระนามดังนี้
ศึกชิงราชบัลลังก์นครเวียงจันทน์
ในปี พ.ศ. 2238 พระเจ้าสุริยวงศาธรรมิกราชสวรรคต ไม่มีผู้สืบราชสมบัติอย่างชัดเจน มีแต่พระราชนัดดาที่ทรงพระเยาว์ ทำให้เกิดความปั่นป่วนและศึกแย่งชิงเชื้อพระวงศ์มาเป็นพวกตน บางพระองค์ได้หลบหนีออกนอกราชอาณาจักร การแย่งชิงราชสมบัติหลังการสวรรคตของพระเจ้าสุริยวงศาธรรมิกราชจึงเป็นชนวนเหตุการนำไปสู่การแบ่งแยกอาณาจักรล้านช้างอันเข้มแข็ง และยิ่งใหญ่ ออกเป็น 3 อาณาจักรเล็กอันอ่อนแอในที่สุด และพระยาเมืองแสนอัครมหาเสนาบดี ได้เข้ายึดราชบัลลังก์พร้อมสถาปนาตนขึ้นเป็นพระมหากษัตริย์อาณาจักรล้านช้าง พระองค์ที่ 33 พระนามว่า "พระยาจันทสีหราช (เมืองแสน)" ขณะนั้นเจ้าองค์บุญ พระราชโอรสของเจ้าองค์ลอง และเป็นหลานของพระไชยเชษฐาธิราชที่ 2 (พระเจ้าไชยองค์เว้) จึงได้หนีราชภัยสงครามมาพึ่งพระบรมโพธิสมภารเจ้าอุปราชนองผู้เป็นญาติใกล้ชิด เนื่องจากเจ้าอุปราชนองเป็นพระอนุชาร่วมมารดากับเจ้าไชยองค์เว้ แต่ต่างบิดา โดยที่เจ้าไชยองค์เว้มีเชื้อสายกษัตริย์ลาวทางพระราชบิดาจากเจ้าชมพู ส่วนเจ้าอุปราชนองเป็นเพียงสามัญชนที่สืบเชื้อสายมาจากบิดาชาวไทพวน เมื่อเจ้าองค์บุญที่หนองบัวลุ่มภู เจ้าอุปราชนองทรงชุบเลี้ยงเจ้าองค์บุญเยี้ยงพระราชโอรสของพระองค์
ในปี พ.ศ. 2273 พระไชยเชษฐาธิราชที่ 2 (พระเจ้าไชยองค์เว้) เสด็จสวรรคต เจ้าองค์ลองซึ่งเป็นพระราชโอรสจึงเสวยราชสมบัติเป็นพระมหากษัตริย์อาณาจักรล้านช้างเวียงจันทน์ พระองค์ที่ 2 ซึ่งมีพระราชโอรสคือ เจ้าองค์บุญ อาศัยอยู่ที่หนองบัวลุ่มภู และในปี พ.ศ. 2283 เจ้าองค์ลองสวรรคต เจ้าอุปราชนอง พระบิดาของพระวอ-พระตา ยึดอำนาจจากเจ้าองค์ลองและสำเร็จโทษ แล้วแต่งตั้งตนเองขึ้นเป็นพระมหากษัตริย์อาณาจักรล้านช้างเวียงจันทน์ พระองค์ที่ 3 แต่เนื่องจากอุปราชนองเป็นเพียงสามัญชนไม่มีเชื้อสายกษัตริย์จึงไม่เป็นที่ยอมรับจากขุนนาง ตำแหน่งจึงคงไว้แค่เพียง เจ้าอุปราช
ปี พ.ศ. 2283 เจ้าองค์บุญมีความประสงค์จะได้ราชบัลลังก์นครเวียงจันทน์โดยอ้างสิทธิเป็นพระราชโอรสของเจ้าองค์ลอง และพระราชนัดดาของพระเจ้าไชยองค์เว้ ซึ่งพระตา และพระวอ จึงได้ยกกองกำลังร่วมต่อต้านพระบิดาของตน หนองบัวลุ่มภูเข้าช่วงชิงราชบัลลังก์จากเจ้าอุปราชนอง พระมหากษัตริย์อาณาจักรล้านช้างเวียงจันทน์ พระองค์ที่ 3 จนสำเร็จ แล้วปราบดาภิเษกเจ้าองค์บุญขึ้นเป็นพระมหากษัตริย์ครองอาณาจักรล้านช้างเวียงจันทน์ พระองค์ที่ 4 พระนามว่า พระเจ้าไชยเชษฐาธิราชที่ 3 หรือ พระเจ้าสิริบุญสาร และพระเจ้าสิริบุญสารได้ให้พระตา และพระวอดูแลรักษาบ้านหินโงมอีกด้วย แต่หาได้เป็นเสนาบดีในราชสำนักนครเวียงจันทน์ไม่ ดังปรากฏในพงศาวดารหัวเมืองมณฑลอีสาณของหม่อมอมรวงษ์วิจิตร ความว่า "จุลศักราช ๑๑๒๙ ปีกุญนพศก พระเจ้าองค์หล่อผู้ครองกรุงศรีสัตนาคนหุตถึงแก่พิราไลย หามีโอรสที่จะสืบตระกูลไม่ แสนท้าวพระยาแลนายวอ นายตา จึ่งได้พร้อมกันเชิญกุมารสองคน ซึ่งเปนเชื้อวงษ์พระเจ้ากรุงศรีสัตนาคนหุตคนเก่า อันได้หนีไปอยู่กับนายวอ นายตา เมื่อพระเจ้าองค์หล่อยกกำลังมาจับพระยาเมืองแสนฆ่านั้น ขึ้นครองกรุงศรีสัตนาคนหุต "
เหตุขัดแย้งกับนครเวียงจันทน์
ในปี พ.ศ. 2294 เจ้านองผู้เป็นบิดาพิราลัยลงจากการที่บุตรทั้งสองมีส่วนร่วมกันกับองค์บุญสำเร็จโทษบิดาตนเองหรือการปิตุฆาต ส่วนพระตา แลพระวอ ผู้ปกครองอยู่ที่บ้านหินโงม (ห่างจากตัวเมืองหนองคายไปทางอำเภอโพนพิสัย ประมาณ 1 กิโลเมตร) ซึ่งเป็นที่รักใคร่ของไพร่พลจนผู้สมัครใจมาร่วมอาศัยอยู่ในชุมชนเป็นจำนวนมาก